Kandalaksja

Kandalaksja (russisk: Кандалакша, finsk: Kantalahti, også Kandalax eller Candalax på eldre kart, karelsk: Kannanlakši (der laksji betyr «vik», og Kanda er navnet på elven som som løper gjennom byen) skoltesamisk: Käddluhtt), er en by i Murmansk oblast i Russland. Den ligger innerst i Kandalaksjabukta i Kvitsjøen, 277 km fra Murmansk. Byen hadde 28 438 innbyggere i 2023. Historie Trolig oppstod bosetningen på 1000-tallet. På 1200-tallet ble det en del av republikken Novgorod, sammen med den sørligste delen av Kolahalvøya, og i 1478 ble det annektert av storfyrstedømmet Moskva. I 1915 startet byggingen av en havn, og i 1918 åpnet jernbanen mellom Moskva og Murmansk som gikk gjennom byen. I 1932 ble Kandalaksjas naturressurser oppdaget, og i dag har byen aluminum- og gruveindustri. Siden 1986 er Kandalaksja vennskapsby med Piteå, 700 km unna i Sverige. Galleri Referanser Eksterne lenker (en) Kandalaksha – kategori av bilder, video eller lyd på Commons